STEC เซ็นสัญญาสร้างมอเตอร์เวย์สายบางปะอิน-สระบุรี-นครราชสีมา
STEC ลงนามสัญญาก่อสร้างมอเตอร์เวย์สายบางปะอิน-สระบุรี-นครราชสีมา กับกรมทางหลวง มูลค่า 1.94 พันลบ.
18 เม.ย. 2560

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC แจ้งว่าบริษัทได้ลงนามสัญญาจ้างโครงการก่อสร้างทางหลวงพิเศษระหว่างเมือง (มอเตอร์เวย์) สายบางปะอิน-สระบุรี-นครราชสีมา ช่วง กม.0+0.000 – กม.5+470.673 (EAST SPUR LINE) (รวมทางแยกต่างระดับบางปะอิน 1) โดยมีกรมทางหลวง เป็นผู้ว่าจ้าง ขณะที่โครงการมีมูลค่า 1.94 พันล้านบาท ซึ่งรวมภาษีมูลค่าเพิ่ม มีระยะเวลาก่อสร้าง 1,080 วัน ระหว่างวันที่ 13 เม.ย.60-27 มี.ค.63 สำหรับลักษณะงานก่อสร้าง จะเป็นการก่อสร้างถนน ระยะทาง 4.87 กิโลเมตร (กม.) และสะพานต่างระดับ